Тошкент кимё-технология институти ва Ўзкимёсаноат АЖ хамкорлигида ўтказилаётган Кимё хафталигида

**“Ёш умидли кимёгар” танлови**

**НИЗОМИ**

Ўзбекистон Республикаси Президентининг 2019 йил 3 майдаги ПҚ—4З06-сонли “Иқтидорли ёшларни аниқлаш ва юқори малакали кадрлар тайёрлашнинг узлуксиз тизимини ташкил этиш чора-тадбирлари тўғрисида”ги қарори, “Таълим-тарбия тизимини янада такомиллаштиришга оид қўшимча чора-тадбирлар тўғрисида” ва 2020 йил 12 августдаги ПҚ- 4805- сонли “ Кимё ва биология йўналишларида узлуксиз таълим сифатини ва илм–фан натижадорлигини ошириш чора-тадбирлари тўғрисида”ги қарорига мувофиқ Кимё фани хафталигида **“Ёш кимёгарлар танлови”** низоми ишлаб чиқилди.

**Умумий коидалар**

Тошкент кимё технология институти ва “Ўзкимёсаноат” АЖ томонидан ўтказиладиган асосий олимпиадалардан ташқари, ўз ташаббуси билан ташкил этилаётган конкурс **“Ёш умидли кимёгарлар” танлови**  деб номланади.

**“Ёш умидли кимёгарлар” танлови иштирокчилари** - Тошкент кимё технология институти ва “Ўзкимёсаноат” АЖ ларига бириктирилган мактаб ўқувчилари.

**ахборот тизими** — Тошкент кимё технология инстититути ва “Ўзкимёсаноат” АЖ веб-сайтларида ёритилиб борилади.

1. **“Ёш умидли кимёгарлар” танлови** ягона илмий-услубий ёндашув асосида адолатлилик, очиқлик ва шаффофлик тамойиллари асосида ўтказилади.

2. **“Ёш умидли кимёгарлар” танлови** 2 турда амалга оширилади: биринчи тур - тест топшириқлари (40 та тест, 80 минут, 50-балл), иккинчи тур назарий масалалар (5 та масала, Ноорганик кимё, аналитик кимё ва органик кимё қисмларидан, 180 минут вақт берилади, 150 балл)

3. **“Ёш умидли кимёгарлар” танлови** назорат материаллари ўқувчиларнинг билим, кўникмаларини стандарт ва ностандарт масалаларда, амалий топшириқларда қўллай олиш малакаларини ва компетенцияларини баҳолашга қаратилади.

4.Ўқувчилар **“Ёш умидли кимёгарлар” танлови** да ўз хоҳишларига кўра, ихтиёрий равишда қатнашадилар.

**Асосий олимпиадаларни ташкил этиш тартиби**

Асосий **“Ёш умидли кимёгарлар”** танловининг тегишли босқичини ўтказиш бўйича комплекс чора-тадбирларни бажариш учун Тошкент кимё технология институти, Ўзкимёсаноат АЖ бўлинмалари ўз буйруқлари билан ташкилий қўмиталар, ҳакамлар ҳайъатлари, апелляция комиссиялари ташкил этадилар.

**1-§. Ташкилий қўмита**

1. **“Ёш умидли кимёгарлар” танлови** ни ташкил этиш учун Тошкент кимё технология институти ва “Ўзкимёсаноат” АЖ бирлашгани ташкилий қўмита (кейинги ўринларда ташкилий қўмита) тузилади.

2. Қуйидагилар ташкилий қўмитанинг вазифалари хисобланади:

**-“Ёш умидли кимёгарлар” танлови** ўтказиладиган жойини белгилаш ва тасдиқлаш;

-ҳакамлар ҳайъати таркиби, апелляция комиссияси аъзолари, аудитория раҳбарлари рўйхатини шакллантириш;

**-“Ёш умидли кимёгарлар” танлови** нинг назорат материаллари махфийлигини, олимпиаданинг мазкур Низом талаблари асосида ўтказилишини таъминлаш;

-танловнинг ташкил этилиши, ўтказилиши ва натижаларини оммавий ахборот воситаларида ёритиб бориш;

-барча **“Ёш умидли кимёгарлар” танлови** иштирокчилари ҳақидаги маълумотларни ахборот тизимига киритилишини мувофиқлаштириш;

**-“Ёш умидли кимёгарлар” танлови** нинг натижалари ва ҳакамлар ҳайъати қарори асосида ғолибларни кейинги босқичда иштирок этиши бўйича тавсияни юқори турувчи ташкилий қўмитага такдим этиш.

**2-§. Ҳакамлар ҳайъати**

1. Ёш кимёгарлар танловининг барча турларида ташкилий қўмита томонидан 5 кишидан 7 кишигача таркибда ҳакамлар ҳайъати тузилади.

2. Ҳакамлар ҳайъати:

**“Ёш умидли кимёгарлар” танлови** жараёнида бериладиган назорат материалларини экспертизадан ўтказади;

**“Ёш умидли кимёгарлар” танлови** иштирокчилари томонидан бажарилган ишларни Вазирлик томонидан тасдикланган баҳолаш мезонлари асосида холисона текширади, баҳолайди ва ғолибларни аниқлайди.

3. Натижалар **“Ёш умидли кимёгарлар” танлови** ўтказилган куни эълон қилади,

ўтказилган олимпиада натижалари бўйича қарор қабул қилади ва уни ташкилий қўмитага такдим этади.

4.Ҳакамлар ҳайъати таркибига Тошкент кимё технология институти, Ўзбекистон Республикаси Фанлар академияси Умумий ва ноорганик кимё институти ва Ўзбекистон Миллий университетининг юқори малакали мутахассислари жалб қилинади.

5.Ҳакамлар ҳайъати аъзолари **“Ёш умидли кимёгарлар” танлови** ғолибларини холисона аниқлашда ва назорат материалларининг маҳфийлигини таъминлашда шахсан жавобгар ҳисобланади.

**3-§. Аудитория рахбари ва назоратчилар**

1.Ташкилий қўмита томонидан **“Ёш умидли кимёгарлар” танлови** бошланишидан олдин қуръа ташлаш йўли билан фан ўқитувчилари орасидан хоналарга аудитория раҳбари ва назоратчилари тайинланади.

**2.Аудитория раҳбарлари:**

1) Иштирокчиларга **“Ёш умидли кимёгарлар” танлови**нинг тартиб-қоидалари тўғрисида қисқача тушунтиради;

2) **“Ёш умидли кимёгарлар” танлови** нинг бошланиш ва тугаш вақтини эълон қилади, ҳамда жараённи назорат қилади;

3) **“Ёш умидли кимёгарлар” танлови** жараёнида ўрнатилган тартиб-қоидаларга амал қилмаган ўқувчиларни танловдан далолатнома тузиб четлаштиради;

4) Иштирокчиларнинг бажарган ишларини шифрлаб, текшириш учун ҳакамлар ҳайъатига топширади;

5) ҳакамлар ҳайъати томонидан текширилган ишларни шифр бўйича рўйхатини тузади ва ташкилий қўмитага такдим этади.

6) Аудитория назоратчилари танлов ўтказилаётган ва ўзлари бириктирилган аудиторияда тартиб сақланишини таъминлайдилар ва аудитория раҳбарига қўйилган вазифаларни амалга оширишда кўмаклашадилар.

7) Ёш кимёгарлар танлови ўтказиладиган аудиториялар видеокузатув камералари билан жиҳозланади.

8) **Аудиторияда телефон ва турли алоқа воситаларидан фойдаланиш тақиқланади. Даврий система, калкулятордан фойдаланишга рухсат этилади.**

9) Оммавий ахборот воситалари вакилларига танлов жараёнига ҳалақит қилмаган ҳолда кузатишларига рухсат берилади.

**4-§. Апелляция комиссияси**

1.Апелляция комиссияси ҳакамлар ҳайъати таркибига кирмаган уч нафаргача фан мутахассисларидан иборат таркибда тузилади.

2.Апелляция комиссияси томонидан танлов иштирокчиларининг аризалари олимпиада натижалари эълон қилинган куннинг ўзида қабул қилинади. Апелляция жараёнида ҳакамлар ҳайъати аъзолари, иштирокчи ва унинг фан ўқитувчиси иштирок этиши мумкин.

3.Апелляцияга танлов иштирокчиларининг фақатгина ўзлари томонидан бажарилган ишларини қайта кўриб чиқиш бўйича натижа эълон қилингандан сўнг шу куннинг ўзида аризалар қабул қилинади.

4.Ҳакамлар ҳайъати томонидан баҳоланган иштирокчининг бажарган ишида баҳолаш мезонларига мос келмаслик ҳолатлари аниқланганда апелляция комиссияси ҳакамлар ҳайъати қарорини бекор қилиш ёки уларга ўзгартиришлар киритиш ҳуқуқига эга.

5.Апелляция комиссияси ҳакамлар ҳайъатига апелляция натижалари бўйича изоҳ бериб, олимпиада натижаларини ўзгартириши мумкин ва бунда ҳакамлар ҳайъати қарори қайта тасдиқланади.

**5-§. “Ёш умидли кимёгарлар” танлови ғолибларини рагбатлантириш**

Тошкент кимё технология инстититути ва “Ўзкимёсаноат” АЖ тамонидан ўюштирилган “Ёш кимёгарлар танлови” ғолиблари қўйидагича рағбарлантирилади:

1 ўрин ( 1 та ўқувчи)

2 ўрин ( 1 та ўқувчи)

3-ўрин (1 та ўқувчи)

**Ёш кимёгарлар** **танловда қўйидагича номунациялар бўйича ғолиблари тақдирланади :**

**1. Назарий масалани энг яхши ва қисқа усулларда ечимини тақдим этган ўқувчи ( 1 та ўқувчи)**

**2. Энг яхши тест натижаси тақдим этган ўқувчилар (1 та ўқувчи)**

**Ҳакамлар ҳайъати аъзолари:**

**т.ф.( PhD),доцент А.А.Набиев (ТКТИ)**

**к.ф.д, профессор А.С.Сидиқов (ТКТИ)**

**т.ф.н, доцент А.Жалилов ( ТКТИ)**

**к.ф.д, профессор З.А.Сманова (ЎзМУ)**

**к.ф.н, доцент Ҳ.С.Талипова**

**к.ф.д, доцент Ҳандамов Д.А**

**Ёрдамчи кимёгарлар :**

**асс. Худайбердиев А.И**

**кат.ўқ. Т.Н.Эшбўриев**

**асс. М.Ш.Атамуратова**

**кат.ўқ. Н.Э.Шамадинова**

**асс. Б.Т.Зиёев**

**асс. Ю.Х.Исоқов**

**кат. ўқ. Отабоев Х.А**